L-NGO Repubblika ressqet protest ġudizzjarju kontra l-Ispeaker tal-Parlament, Anġlu Farrugia u kontra l-iskrivan tal-Kamra tad-Deputati, Raymond Scicluna, wara li ġiet rifjutata t-talba biex l-iskrivan tal-Kamra tad-Deputati jagħti tletin biljett sabiex membri tal-għaqda Repubblika jkunu preżenti fl-Istrangers Gallery waqt is-seduta ta' dalgħodu, hekk kif il-Parlament se jkun qed jiddiskuti l-inkjesta pubblika dwar l-assassinju tal-ġurnalista Daphne Caruana Galizia. Fir-rapport li ġie ppublikat ilbieraħ, il-bord maħtur ikkonkluda li l-Istat għandu jerfa' r-responsabbiltà għall-qtil tal-ġurnalista billi ħoloq atmosfera ta' impunità. Inkjesta pubblika: L-Istat responsabbli għall-assassinju ta' Daphne Ir-rapport ta' 437 paġna jgħid li filwaqt li ma rriżulta li kien hemm l-ebda prova li l-Istat kellu xi rwol fl-assassinju li seħħ fl-2017, l-Istat għandu jinżamm responsabbli. Intqal li l-atmosfera ta' impunità nħolqot mill-ogħla livelli fil-qalba tal-amministrazzjoni f'Kastilja, u "bħal qarnita" nfirxet għal entitajiet oħra bħal istituzzjonijiet regolatorji u l-Pulizija li wassal għall-kollass tas-saltna tad-dritt. "Nitlob apoloġija għal kull fejn naqas l-Istat" – Il-PM Fil-protest ġudizzjarju Repubblika qalet li t-talba tagħha biex illum tkun preżenti fil-Parlament ġiet rifjutata bl-iskuża li l-istrangers gallery hi magħluqa minħabba r-restrizzjonijiet b'rabta mal-pandemija tal-COVID-19. Repubblika qalet li din mhix l-ewwel darba li ġiet miċħud l-aċċess għal waqt dibattiti li huma ta' interess għall-pubbliku. L-NGO qalet ukoll li d-dibattitu ta' dalgħodu hu ta' interess nazzjonali kbir u għalhekk qed teżiġi li tkun riveduta d-deċiżjoni li ddeskriviet bħala abbużiva u jingħata aċċess għas-smigħ tad-dibattitu fil-Parlament b'rispett lejn il-protokolli kollha tas-saħħa inkluż id-distanza soċjali u li min jidħol fil-Parlament ikollu iċ-ċertifikat li ħa t-tilqima kontra l-COVID-19. Intant, fil-bidu tad-dibattitu, dalgħodu, il-Whip Nazzjonalista Robert Cutajar talab lill-Ispeaker biex fl-Istrangers' Gallery jitħallew jidħlu persuni skont ir-regoli tal-Covid-19 biex isegwu d-diskussjoni għaliex l-Oppożizzjoni Nazzjonalista ma ssib l-ebda problema iżda minn naħa tiegħu l-Whip Laburista Glenn Bedingfield qal li m'hemmx qbil u allura l-Istrangers' Gallery tibqa' magħluqa. Abela għandu jiċħad lil Muscat u jkeċċih mill-PL – Grech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6103dcda2c3cf_rand.td-a-rec-img{text-align:left}.td_uid_3_6103dcda2c3cf_rand.td-a-rec-img img{margin:0 auto 0 0}